પ્રિયંકા ચોપરાની હોલિવૂડ ફિલ્મ 'બેવોચ'ના ટ્રેલરની ભારતમાં પણ કાગડોળે રાહ જોવાતી હતી. પ્રિયંકાએ તેની આ ફિલ્મનું ટિઝર અને ટ્રેલર બંન્ને તેના ઇન્સ્ટાગ્રામ એકાઉન્ટ પર શેર કર્યાં હતા અને ખૂબ જોશથી સોશિયલ મીડિયા પર આ ફિલ્મનો પ્રચાર-પ્રસાર કર્યો હતો. લોકોમાં ફિલ્મ અંગે ખૂબ જિજ્ઞાસા હતી, પરંતુ ફિલ્મના ટ્રેલરમાં પ્રિયંકાની માત્ર એક ઝલક જોઇ લોકો નિરાશ થયા છે. ઘણાએ તો પ્રિયંકાની મજાક પણ ઉડાવી હતી, કારણ કે, આટલા જોર-શોરથી ફિલ્મને પ્રમોટ કરવામાં લાગેલી પ્રિયંકા જ ટ્રેલરમાંથી ગાયબ છે.